俞誨

俞誨（），字忠伯，福建興化府莆田縣人。明朝政治人物。

生平
万历二十九年（1599年）辛丑科進士，初授江西新喻縣知縣，廉靜慈惠，嘗閱南灘水勢背郭，形勝非宜，乃鑿引秀水抱城東下，至今呼為俞公河。在任凡九載，民被其澤。入为户部主事，擢云南道御史，疏劾江西税监李道纵役剥商，釀盗起衅状，乞正法，复请瑞王之藩及二王婚封不当逾期；东宫讲学不当久辍，语甚剀切。巡按广西，议镇土州，省邮符，诛交酋，纠强宗党羽，西陲以宁。历湖廣左參政、江西按察使、陕西右布政使，转湖广左布政。时魏忠贤勢力正盛，诵德者醵金立生祠，俞誨嚴肅拒絕，幾遭不测。崇禎元年（1628年）七月，陟南京太仆寺卿，未任卒，年六十四。

参考

《福建通志》
《明憙宗实录》

莆田人
明朝新喻縣知縣
明朝户部主事
明朝雲南道監察御史
明朝湖廣布政使司參政
明朝江西按察使
明朝陕西右布政使
明朝湖廣左布政使
H